OpenLLM-France/wikimedia huggingface dataset:
# Mol·licuts

Els mol·licuts (Mollicutes) són un grup inusual d'eubacteris que es distingeixen perquè manquen de parets cel·lulars. Són anomenats comunament micoplasmes i són paràsits primaris de diferents animals i plantes on romanen vivint dins de cèl·lules hoste. Són uns microorganismes molt petits. Solen tenir una mida de 0,2-0,3 μm i una forma variada encara que la majoria té esterols que fan que la membrana de la cèl·lula sigui una mica més rígida del normal. Moltes són capaces de desplaçar-se mitjançant el métode de lliscament. La classe dels mol·licuts inclou el Fitoplasma i el Espiroplasma que són patògens de les plantes associades a insectes vectors. Tant el fitoplasma con l'espiroplasma són els procariotes més petits degut a l'absència de paret cel·lular. L'inusual gènere Spiroplasma és helicoidal i es mou retorcent-se.
En addició a una estructura simplificada, el Mollicut també presenta un genoma simplificat. Per exemple, el Mycoplasma genitalium té un genoma amb un total de 580.000 parells de gens, un dels més petits que s'han arribat a seqüenciar. Encara que han estat proposats com els bacteris més primitius ara sembla que s'han desenvolupat a partir dels Firmicuts Gram positius, quedant així classificats amb ells.
Poques espècies de mol·licuts produeixen malalties en els éssers humans. Ho fan introduint-se en les cèl·lules dels tractes respiratori i urogenital. Aquestes inclouen certes espècies de micoplasmes, Ureaplasma i Erisipelothrix (que causa la febre erisipel·la).
# Castellers de l'Hospitalet

Els Castellers de l'Hospitalet va ser una colla castellera de l'Hospitalet de Llobregat, al Barcelonès fundada l'any 1996 i dissolta el 2005. Tingué activitat des del 1997, un any després de la seva constitució, fins al 2003, dos anys abans de la seva dissolució oficial.
La seva presentació oficial tingué lloc a la plaça de l'Ajuntament de l'Hospitalet, el 19 d'abril de 1997, apadrinats pels Castellers de Castelldefels, que juntament amb els Castellers de l'Albera i els Castellers de Sants, ajudaren la colla en els seus inicis. El primer president de l'entitat va ser en Joan Noguera, i el primer cap de colla, Jordi Fernàndez. El nivell de la colla assolí el 3 de 7 a la Trobada de colles castelleres del Baix Llobregat de l'any 2001, però en general, tingué dificultats per mantenir una gamma diversa de castells de 6.
La darrera actuació de la colla tingué lloc el 23 de novembre de 2003, però no va ser fins a l'assemblea del dia 3 de juny de 2005 que es dissolgué definitivament.

## Enllaços externs

* Web dels Castellers de l'Hospitalet Arxivat 2010-11-01 a Wayback Machine.

## Referències

* ↑ Josep Bargalló Valls, Un segle de castells: de 1900 a 2000 en dades, p.92
* ↑ http://agora.ya.com/cdlh/historia.htm Arxivat 2011-09-04 a Wayback Machine. Secció d'història de la web dels Castellers de l'Hospitalet
Colles castelleres desaparegudes (llista) :
Colles que van fer castells de nou :
Colles que van fer castells de vuit :
Colles que van fer castells de set :
Colles que van fer castells de sis :
Nota: Colles que van descarregar com a mínim un castell de la gamma corresponent. Les colles en cursiva indica que només el van carregar. :
# Alberic III de Túsculum

Alberic III de Túsculum fou fill de Gregori I de Túsculum. Va succeir al pare com a comte de Túsculum i senyor d'Arce, Preneste i Galeria, i comes sacri palatii Lateranensis. Son germà el Papa Joan XIX el va fer senador però va renunciar per assolir el més modest de cònsol i evitar tensions amb l'emperador Enric II, protector polític del seu germà.
Quan el Papa va morir el 1032 va rebutjar la successió per a si mateix, en favor del seu fill Teofilacte. Va morir entre 1033 i 1044.
Estava casat amb Emmelina i va deixar almenys cinc fills: Gregori II de Túsculum, Teofilacte (Benet IX), Pietro (portava el títol de comte de Túsculum), Ottaviano (portava el títol de comte de Túsculum) i Guido.
# Burlaki

Burlaki (en rus: Бурлаки) és un poble de l'óblast de Tiumén, a Rússia, que en el cens del 2010 tenia 121 habitants.
# Gabino Tejado y Rodríguez

Gabino Tejado y Rodríguez (Badajoz, 1819 - Madrid, 1891) fou un periodista i escriptor espanyol.
Redactor del periòdic liberal El Extremeño de Badajoz. Després es va fer tradicionalista i neocatòlic. Deixeble de Juan Donoso Cortés, va ordenar i prologar les seves Obras (1854-1856). Amic de Francisco Navarro Villoslada, col·laborà als seus periòdics El Padre Cobos i El Pensamiento Español. Acadèmic en 1880, va llegir com a discurs d'ingrés "La España que se va".
Entre les seves obres destaquen el drama La herencia de un trono (1848); les novel·les El caballero de la reina (1847), Víctimas y verdugos (1859) i La mujer fuerte, que va tenir diverses edicions, i l'assaig El catolicismo liberal (1875). Traduí Los novios, d'Alessandro Manzoni, i fou crític teatral d' El Laberinto, deixant judicis sobre Manuel Bretón de los Herreros, Juan Eugenio Hartzenbusch i José Zorrilla. Figura a Los españoles pintados por sí mismos amb "El retirado", de to nostàlgic i tradicionalista, on es descriu al militar víctima dels vaivens polítics.

## Vegeu també

* Romanticisme: Visió general del moviment

## Enllaços externs

* Obres digitalitzades de Gabino Tejado y Rodríguez a la Biblioteca Digital Hispánica de la Biblioteca Nacional d'Espanya
* El catolicismo liberal (1875) a Google Books
# Sousa (gènere)

Sousa és un gènere de dofins que es caracteritzen per les gepes marcades i les aletes dorsals allargades que tenen els adults a l'esquena. Viuen a prop de la costa d'Àfrica occidental (espècie atlàntica) i a la costa de l'oceà Índic des de Sud-àfrica fins a Austràlia (espècie indopacífica).
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Paul Hogan

Paul Hogan AM (Lightning Ridge, Nova Gal·les del Sud, 8 d'octubre de 1939) és un actor, productor i guionista australià. No confondre amb el realitzador i guionista australià Paul John Hogan.
Candidat als premis Oscar i als BAFTA, va guanyar un Globus d'Or al millor actor musical o còmic. És conegut per les seves intervencions en pel·lícules com la saga Cocodril Dundee i Flipper (1996). També ha fet publicitat per al Subaru Outback.

## Biografia

Paul Hogan va néixer el 8 d'octubre de 1939 a Lightning Ridge, Nova Gal·les del Sud (Australia).
Va treballar com aparellador durant la construcció del pont del port de Sydney; mentre hi treballava va ser descobert per un concurs que buscava cares noves. Es va casar amb Noelene el 1958 i es van divorciar el 1981, paradoxalment van tornar a contreure matrimoni l'any següent per tornar a divorciar-se el 1989. Van tenir cinc fills, Lauren, Scott, Clay, Todd i Brett, aquest últim també actor. Després es va casar amb la seva companya de repartiment de Cocodril Dundee (1986), Linda Kozlowski el 5 de maig de 1990, van tenir un fill, Chance. Actualment viu en una casa restaurada, d'estil victorià, a prop de Santa Barbara, Califòrnia (Estats Units).
L'agost de 2010, després d'anar al funeral de la seva mare a Austràlia, la Hisenda d'aquest país li va impedir de tornar als Estats Units per uns deutes fiscals estimats en 150 milions de dòlars australians, aproximadament 105 milions d'euros.

## Filmografia

* 1973: The Paul Hogan Show (sèrie de televisió)
* 1980: Fatty Finn, de Maurice Murphy
* 1985: Anzacs, de Pino Amenta, John Dixon i George Miller (fulletó TV)
* 1986: Crocodile Dundee, de Peter Faiman: Mick Dundee
* 1988: Crocodile Dundee II, de John Cornell: Mick Dundee
* 1990: Almost an Angel,de John Cornell
* 1993: Lightning Jack, de Simon Wincer
* 1996: Flipper, d'Alan Shapiro
* 1998: Floating Away, de John Badham
* 2001: Crocodile Dundee in Los Angeles, de Simon Wincer: Mick Dundee
* 2004: Strange Bedfellows, de Dean Murphy
* 2009: Charlie and Boots, de Dean Murphy

## Premis i nominacions
### Premis

* 1987. Globus d'Or al millor actor musical o còmic per Crocodile Dundee

### Nominacions

* 1987. Oscar al millor guió original per Crocodile Dundee
* 1987. BAFTA al millor actor per Crocodile Dundee
* 1987. BAFTA al millor guió original per Crocodile Dundee

## Referències

* ↑ imdb. Premis i nominacions de Paul Hogan (en anglès). imdb.
* 1 2 3 filmreference.com. Biografia de Paul Hogan (en anglès). filmreference.com.
* 1 2 imdb. Biografia de Paul Hogan (en anglès). imdb.
* ↑ Paul Hogan (en castellà).
# Albert Albesa i Gasulla

Albert Albesa i Gasulla (Gavà, 6 de març de 1965) és un exfutbolista català, que ocupava la posició de defensa.
Va destacar al club de la seua ciutat natal, el CF Gavà, fins que el FC Barcelona el va incorporar per als seus equips de base. Sense arribar a debutar amb el primer equip blaugrana, marxa el 1988 al Reial Valladolid, que suposa la seua aparició a la màxima categoria. Eixe any, Albesa va quallar una gran temporada, jugant 35 partits i marcant un gol.
L'estiu de 1989 fitxa pel RCD Espanyol. Els pericos estaven a Segona Divisió, i en eixa temporada va aconseguir l'ascens a la màxima categoria. Albesa va ser un dels protagonistes, al fer un dels gols decisius contra el Málaga CF. El de Gavà va romandre en total cinc anys a l'Espanyol, dos a Segona i tres a Primera, sent titular en totes elles, tret de la temporada 91/92, quan només juga 19 partits.
La temporada 94/95 retorna al Valladolid, i a la campanya següent milita al Deportivo Alavés, de Segona Divisió. El 1996 retorna al Gavà, on penjaria les botes el 1999.

## Enllaços externs

* Fitxa d'Albesa
# Busted (àlbum)

Busted és el primer àlbum per la banda de Pop rock britànica Busted. Va ser lliurat a Gran Bretanya el Setembre de 2002, i va arribar a la posició número 2 el següent Gener, després de l'èxit del segon senzill "Year 3000". "What I Go to School For", "You Said No" i "Sleeping with the Light On" van ser també singles lliurats, i tots van arribar al top 3 de la UK Singles Chart.
"What I Go to School For" i "Year 3000" van ser versionades (covered) pels Jonas Brothers el 2006.

## Llista de pistes

* "What I Go to School For" (3:30)
* "You Said No" (2:47)
* "Britney" (3:30)
* "Losing You" (3:54)
* "Year 3000" (3:17)
* "Psycho Girl" (3:51)
* "All the Way" (2:26)
* "Sleeping with the Light On" (3:38)
* "Dawson's Geek" (2:27)
* "When Day Turns Into Night" (3:35)
* "Everything I Knew" (3:10)
* "Without You" (4:09)
* "Extra Exceedingly Fitness" (0:18)
* "Loser Kid" (3:48)

## Posició a les llistes
### Albums

| Any | Llista | Posició |
| 2003 | Austrian Albums | #19 |
| 2003 | Danish Albums | #9 |
| 2003 | Dutch Albums | #51 |
| 2003 | Europe Official Top 100 | #92 |
| 2003 | French Albums | #57 |
| 2003 | Irish Albums | #9 |
| 2003 | Swiss Albums | #88 |
| 2003 | UK Top 75 Albums | #2 |

### Senzills

| Any | Llista | Senzill (Single) | Posició a les llistes |
| 2002 | UK Singles Top 75 | "What I Go to School For" | #3 |
| 2002 | Austria Top 40 | "What I Go to School For" | #32 |
| 2002 | German Top 40 | "What I Go to School For" | #34 |
| 2003 | Ireland Top 50 | "What I Go to School For" | #20 |
| 2003 | Australia Top 50 | "What I Go to School For" | #22 |
| 2003 | UK Singles Top 75 | "Year 3000" | #2 |
| 2003 | UK Singles Top 75 | "You Said No" | #1 |
| 2003 | UK Singles Top 75 | "Sleeping With The Light On" | #3 |
# Johnny English de nou en acció

Johnny English de nou en acció (títol original en anglès, Johnny English Strikes Again) és una pel·lícula de comèdia d'acció d'espionatge del 2018 dirigida per David Kerr. És la seqüela de Johnny English Reborn (2011) i és la tercera entrega de la sèrie <i id="mwHg">Johnny English</i>. La pel·lícula és protagonitzada per Rowan Atkinson en el paper principal, al costat de Ben Miller, Olga Kurylenko, Jake Lacy i Emma Thompson. La pel·lícula segueix l'agent titular de l'MI7 que és cridat a l'acció, quan tots els agents encoberts queden exposats a un ciberatac. S'ha doblat al valencià per a À Punt; també s'ha subtitulat al català central.
La pel·lícula es va estrenar als cinemes d'Austràlia el 20 de setembre de 2018, al Regne Unit el 5 d'octubre i als Estats Units el 26 d'octubre. La pel·lícula va rebre crítiques en diversos sentits, però va ser un èxit de taquilla, amb una recaptació de 159 milions de dòlars a tot el món amb un pressupost de 25 milions.

## Referències

* 1 2 «Johnny english de nou en acció». À Punt, 15-12-2024. [Consulta: 15 desembre 2024].
* ↑ «Johnny English Strikes Again». universalpictures.com. Universal Pictures, 29-09-2018.
* ↑ Johnny English Strikes Again a la Base de dades de cinema en català
* ↑ «Rowan Atkinson to make Johnny English 3». www.chortle.co.uk, 18-05-2017.
* ↑ @TomLinay. «For those interested, Johnny English...», 17-05-2017.
* ↑ «Johnny English Strikes Again». À Punt. [Consulta: 15 desembre 2024].
# Brett Gurewitz

Brett Gurewitz (12 de maig de 1962), també conegut com a Mr.Brett i Brett Religion, és guitarrista i compositor de Bad Religion i amo de la discogràfica Epitaph i Hellcat Records.
Bad Religion es va fundar el 1979 amb Greg Graffin, Jay Ziskrout i Jay Bentley en les seves files i van treure el seu primer disc el 1981. Gurewitz també és conegut com a productor. Ha produït discos de Bad Religion, NOFX, Rancid, Pennywise, Millencolin, Daredevils…

## Vegeu també

* Bad Religion
* Hellcat Records
* Epitaph Records
# Lagenorhynchus

Lagenorhynchus és un gènere de cetacis, que tradicionalment s'ha considerat que inclou sis espècies:
* el dofí de musell blanc, Lagenorhynchus albirostris
* el dofí de flancs blancs de l'Atlàntic, Lagenorhynchus acutus
* el dofí de flancs blancs del Pacífic, Lagenorhynchus obliquidens
* el dofí fosc, Lagenorhynchus obscurus
* el dofí de Peale, Lagenorhynchus australis
* el dofí de franja blanca, Lagenorhynchus cruciger
El nom Lagenorhynchus deriva dels mots grec lagenos, "ampolla" i rhynchos, "musell". De fet, el "musell d'ampolla" és una característica d'aquest gènere. L'orca nana fou anteriorment classificada en aquest gènere, però ara té el seu propi gènere, Peponocephala.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Anahí Durand Guevara

Anahí Durand Guevara (Lima, 1 d'abril de 1978) és una sociòloga, catedràtica d'universitat i política peruana, que exerceix de ministra de la Dona i Poblacions Vulnerables del Perú en el govern de Pedro Castillo des del 29 de juliol de 2021.

## Trajectòria acadèmica

Nasqué l'1 d'abril de 1978 al districte de Pueblo Libre de la ciutat peruana de Lima sent filla del sociòleg Julio Durand Lazo. Es llicencià en Sociologia per la Universitat Nacional Major de San Marcos (UNMSM) i un obtingué un màster en Ciències socials per la Facultat Llatinoamericana de Ciències Socials (FLACSO). Es doctorà en Sociologia per la Universitat Nacional Autònoma de Mèxic. Durand assolí la plaça de catedràtica de la FLACSO, a la UNMSM, especialitzant-se en moviments socials, representació política, pobles indígenes, interculturalitat i gènere.

## Trajectòria política

Durand és membre del moviment polític Nou Perú i fou cap del pla de govern de la candidata presidencial de Verónika Mendoza per a les eleccions generals de 2021. En aquell procés electoral, es postulà sense èxit a parlamentària andina per Junts pel Perú. Després de l'aliança per la segona volta electoral entre Nou Perú i Perú Lliure, partit del candidat Pedro Castillo, passà a ser part de l'equip tècnic que elaborà el pla de govern per als 100 primers dies.

### Ministra de la Dona i Poblacions Vulnerables

El 29 de juliol de 2021 fou nomenada ministra de la Dona i Poblacions Vulnerables del Perú en el govern de Pedro Castillo. En el jurament del càrrec ministerial manifestà en castellà: «Por la memoria de Micaela Bastidas, por las mujeres peruanas y un país con igualdad. Sí, juro» ("Per la memòria de Micaela Bastidas, per les dones peruanes i un país amb igualtat. Sí, juro").

## Referències

* ↑ «Otorongo Club - Durand Guevara, Anahí (DNI: 10783805)» (en castellà). Otorongo. [Consulta: 2 novembre 2021].
* 1 2 «Anahí Durand jurará como nueva ministra de la Mujer» (en castellà). LaRepublica.pe, 29-07-2021. [Consulta: 2 agost 2021].
* 1 2 3 4 «Anahí Durand: quién es la ministra de la Mujer del Gobierno de Pedro Castillo» (en castellà). LaRepublica.pe, 30-07-2021. [Consulta: 31 juliol 2021].
* 1 2 Barrenechea Arango, Melissa. «Anahí Durand, la nueva ministra de la Mujer» (en castellà). RPP.pe, 29-07-2021. [Consulta: 31 juliol 2021].
* ↑ «Anahí Durand: ¿quién es la nueva ministra de la Mujer del Gobierno de Pedro Castillo?» (en castellà). ElPopular.pe, 30-07-2021. [Consulta: 2 agost 2021].
# Svetlana Kana Radević

Svetlana Kana Radević (Cetinje, 21 de novembre de 1937 – Montenegro, 8 de novembre de 2000) va ser una arquitecta montenegrina. És considerada com a la primera arquitecta de Montenegro. El seu treball va ser reconegut amb dos premis nacionals d'arquitectura.
Radević va nàixer el 21 de novembre de 1937 a Cetinje (Iugoslàvia) on va estudiar a l'escola elemental. Va acudir a l'institut Slobodan Škerović de Titograd, ara Podgorica. Es va graduar en la Facultat d'Arquitectura de la Universitat de Belgrad i va obtenir un màster per la Universitat de Pennsilvània. Va continuar els seus estudis al Japó, que va influir fortament el seu posterior treball.
Va ser membre de l'Acadèmia dicocleciana de les ciències i les arts i la primera vicepresidenta de Matica crnogorska, així com membre estrangera de l'Acadèmia russa d'Arquitectura i Ciències de la Construcció. El seu estil es distingia per la selecció dels materials que usava, fusionant les estructures amb el seu entorn, i la grandària i poder dels seus dissenys. El seu treball més notable va ser l'Hotel Podgorica, amb el qual va guanyar el Premi Federal Borba d'Arquitectura el 1967. L'edifici tipifica el seu estil en el qual utilitza pedra, un material de construcció tradicional, per jugar amb formes úniques que sobreixien de la façana, d'una manera no tradicional. Al mateix temps, l'edifici encaixa en el paisatge com si la seua massa de formigó fos part de l'entorn. El seu Monument als Soldats Caiguts de Lješanska nahija a Barutana també va guanyar una competició nacional el 1975.

## Treballs

* Kruševac Business Centre i estació d'autobusos
* Hotel Podgorica
* Hotel Mojkovac
* Hotel Zlatibor
* Institut lexicogràfic
* Monument als Soldats Caiguts de Lješanska nahija (Barutana)

## Referències

* 1 2 3 4 5 «Bezobzirno skrnavljenje: Crni oblaci i nad Hotelom Podgorica» (en anglès). vijesti.me. Arxivat de l'original el 2015-09-28 [Consulta: 16 octubre 2017].
* 1 2 3 4 «Sunčev Zrak – Hotel “Podgorica”- Kana Radević» (en anglès). [Consulta: 30 novembre 2017].
* 1 2 3 Angelo, Горан Анђелковић-Giorano. «AГ Архитектура | AG Architecture : Светлана Кана Радевић | 1937-2000 | 2013», среда, 28. август 2013.. [Consulta: 30 novembre 2017].
* 1 2 3 «Radević Svetlana Kana» (en anglès). [Consulta: 30 novembre 2017].
* 1 2 3 «Jabhи Споменици И Спомен Oбелeжja» (en anglés i serbi). Institute for Protection of Cultural Monuments of the city of Belgrade.

## Enllaços externs

* Fotografies de l'Hotel Podgorica
# Albert Coppé

Albert Coppé (Bruges, 26 de novembre de 1911 - Tervuren, 30 de març de 1999) fou un polític i professor universitari belga que fou membre de la Comissió Europea entre 1967 i 1973.

## Biografia

Va néixer el 26 de novembre de 1911 a la ciutat de Bruges, població situada a la província de Flandes Occidental. Va estudiar economia a la Universitat Catòlica de Lovaina, en la qual es va graduar el 1940 i en fou professor entre 1941 i 1982.
Va morir el 30 de març de 1999 a la seva residència de Tervuren, població situada a la província de Brabant Flamenc

## Activitat política

Membre del Christen-Democratisch en Vlaams (CD&V), l'any 1946 fou nomenat Ministre d'Obres Públiques, Economia i Reconstrucció, càrrec que va desenvolupar fins al 1952. Aquell any abandonà la política nacional per esdevenir vicepresident de l'Comunitat Europea del Carbó i de l'Acer (CECA), esdevenint l'1 de maig de 1967 el seu president de forma interina durant dos mesos. Des d'aquest càrrec encaminà la fusió d'aquest organisme amb la Comunitat Europea de l'Energia Atòmica (EURATOM) i la Comunitat Econòmica Europea (CEE) tal com va marcar el Tractat de fusió de les Comunitats Europees.
El juliol de 1967 fou nomenat membre de la Comissió Rey, esdevenint Comissari Europeu de Pressupostos, Crèdits i Inversions i Premsa i Informació. En la formació de la Comissió Malfatti fou nomenat Comissari Europeu de Treball i Assumptes Socials, Transport i Pressupostos, càrrecs que va mantenir en la Comissió Mansholt.
# The Flirting Husband

The Flirting Husband és una pel·lícula muda de la Keystone dirigida per Mack Sennett i protagonitzada per Mabel Normand, Ford Sterling, Fred Mace i Mack Sennett. Rodada com a mitja bobina, es va estrenar el 21 d’octubre de 1912. Es considera una pel·lícula perduda.

## Argument

La senyora Smith està enfadada amb el seu marit davant els seus constants flirtejos. Els seus amics decideixen donar-li una lliçó fent-lo participar en una variant picant de la gallina cega per tal que la seva dona el pugui atrapar in fraganti.

## Repartiment

* Mabel Normand (Mrs. Smith)
* Ford Sterling (Mr. Smith)
* Fred Mace
* Mack Sennett
* Frank Opperman
* Alice Davenport

## Referències

* ↑ Walker, Brent E. Mack Sennett's Fun Factory: A History and Filmography of His Studio and His Keystone and Mack Sennett Comedies, with Biographies of Players and Personnel (en anglès). McFarland, 2010-01-13, p. 269. ISBN 978-0-7864-5707-6.
* ↑ White, Wendy Warwick. Ford Sterling: The Life and Films (en anglès). McFarland, 2010-06-28, p. 147. ISBN 978-0-7864-8220-7.
* 1 2 3 Lefler, Timothy Dean. Mabel Normand: The Life and Career of a Hollywood Madcap, 2d ed. (en anglès). McFarland, 2023-11-08, p. 178. ISBN 978-1-4766-8758-2.
* ↑ «The Flirting Husband» (en anglès). Silent Era : Progressive Silent Film List. [Consulta: 16 octubre 2024].